ВАЖНО! Актуализиране на списъка с отпадъци, свързани с батериите и необходимост от изменение на документи по чл. 35 от Закона за управление на отпадъците
 
[bookmark: _GoBack]РИОСВ – Враца уведомява заинтересованите страни, че с Делегирано решение (ЕС) 2025/934 на Комисията от 5 март 2025 г. за изменение на Решение 2000/532/ЕО се актуализира списъкът на отпадъците по отношение на отпадъците, свързани с батериите.
Измененията следва да се прилагат, считано от 9 ноември 2026 г.
В тази връзка информираме лицата, извършващи дейности с отпадъци, за необходимостта да се запознаят с измененията и да преценят тяхното отношение към осъществяваните от тях дейности, включително по отношение на класификацията на отпадъците и необходимостта от актуализиране на издадените документи по чл. 35 от Закона за управление на отпадъците (ЗУО).
Настоящото съобщение има информативен характер и цели своевременно да запознае заинтересованите страни с предстоящите изменения. Всеки оператор следва самостоятелно да прецени приложимостта им спрямо извършваните от него дейности и необходимостта от предприемане на съответните действия.
С Делегирано решение (ЕС) 2025/934 на Комисията можете да се запознаете на интернет страницата на Министерството на околната среда и водите, в раздел „Отпадъци“ – „Законодателство“ – „Законодателство на Европейския съюз“ – „Решения“.
 
 

